stanford-oval/wikipedia huggingface dataset:
Taiteen perusopetus
Säätely

Taiteen perusopetusta säätelee laki taiteen perusopetuksesta (633/1998) ja asetus taiteen perusopetuksesta (813/1998). Taiteen perusopetuksen rehtoreiden ja opettajien kelpoisuuksista säädetään asetuksella opetustoimen henkilöstön kelpoisuusvaatimuksista (986/1998).
Koulutus on yleensä maksullista, mutta sitä ei saa järjestää voiton tavoittelemiseksi. Opetus- ja kulttuuriministeriö ja Opetushallitus antavat osalle koulutuksen järjestäjistä avustuksia esimerkiksi perusopetuksen käyttökustannuksiin tai toiminnan kehittämiseen.
Lain mukaan taiteen perusopetuksen tulee olla arvioitavissa. Koulutuksen järjestäjä arvioi itse omaa koulutustaan ja sen vaikuttavuutta. Sen lisäksi myös ulkopuolinen toimija arvioi koulutuksen kansallisen koulutuksen arviointikeskus Karvin alaisuudessa. Joissain tapauksissa ministeriö voi määritellä koulutuksen arvioinnista vastaavaksi tahoksi myös jonkin muun ulkopuolisen tahon kuin Karvi. Koulutusten arvioinnin tulokset ovat julkisia.
Aiheesta muualla

Taiteen perusopetuksen opetussuunnitelmien perusteiden ja pedagogiikan toimivuus Kansallinen koulutuksen arviointikeskus, 23.9.2012]
Keravan kuvataidekoulu sijaitsee Huvila Tomtebossa
Yhdysvaltain työministeriö

| Yhdysvaltain työministeriö > U.S. Department of Labor |
| --- | --- |

 Yhdysvaltain työministeriön Frances Perkins-rakennus.
Perustettu:  4. maaliskuuta 1913
Toimivalta:  Yhdysvaltain liittovaltion hallinto
Päätoimi­paikka:  Frances Perkins, Washington (DC), Yhdysvallat
Ministeri:  Julie Su
Työntekijöitä:  yli 15 000
Vuosibudjetti:  n. 12 mrd. USD
Aiheesta muualla
Sivusto
Yhdysvaltain työministeriö (engl. U.S. Department of Labor, lyh. DOL) on Yhdysvaltain hallinnon  työvoimakoulutuksesta, työturvallisuudesta, palkkaehdoista, työsuojelusta ja työttömyysturvasta vastaava toimeenpano-osasto. DOL hallinnoi liittovaltion työlainsäädäntöä.
Työministeriön johtajana toimii Yhdysvaltain työministeri.
Normunds Veinbergs

Normunds Veinbergs (s. 8. lokakuuta 1971) on entinen Suomessa uraa tehnyt latvialainen lentopalloilija, joka pelasi yhteensä 16 kautta ammattilaisena Suomessa. Hänet valittiin viidesti SM-liigan parhaimmaksi pelaajaksi ja yksitoista kertaa liigan tähtikuusikkoon. Veinbergs voitti urallaan neljä Suomen mestaruutta ja kertaalleen Suomen Cupin. Hän päätti peliuransa tuplamestaruuteen keväällä 2011.
Veinbergs on yksi suomalaisen pääsarjatason mieslentopalloilun kaikkien aikojen pelaajia, pelaajaikoni. Esimerkiksi Ilta-Sanomien lentopallotoimittaja Jari Perkiö on luonnehtinut häntä "lentopalloliigan suurimmaksi legendaksi". Veinbergs tunnettiin korkeasta kipukynnyksestään, jonka turvin hän saattoi pelata vammoista huolimatta lääkärien neuvoja uhmaten usein kevään ratkaisuotteluissa.
Pelaajauransa jälkeen Veinbergs jatkoi valmentajana pitkäaikaisessa seurassaan PerPossa ja valmensi PerPoa kaudet 2011-13. Pronssista avausvalmennuskautta seurasi seuraavalla kaudella Veinbergsin saamat potkut johtuen PerPon heikosta menestyksestä helmikuussa 2013.   Veinbergs palasi valmennustehtäviin keväällä 2014, jolloin hän oli Hurrikaani Loimaan valmennusryhmässä mukana, kun joukkue voitti SM-pronssia. Takaisin paluu Rovaniemelle tapahtui, kun Perungan Pojat ilmoittivat tehneensä sopimuksen Veinbergsin kanssa valmennuksesta kaudeksi 2014-15. PerPo solmi Veinbergsin kanssa vuoden mittaiset jatkosopimukset myös seuraavien lentopallokausien päättymisen jälkeen. Joulukuussa 2016 PerPo irtisanoi Veinbergsin päävalmentajan tehtävästään heikosti sujuneen alkukauden vuoksi.
Uran alkuvaiheet

Veinbergs aloitti lentopallouransa syntymäkaupungissaan Jūrmalassa Latviassa veljensä innostamana kuusivuotiaana. Hänen äitinsä Tatjana Veinberga oli lajin olympiavoittaja Méxicon 1968 kesäolympialaisissa. Latvian pääsarjassa Veinbergs debytoi 20-vuotiaana. Hän keräsi menestystä Buvnieksin seurajoukkueessa, joka sijoittui kolme kertaa peräkkäin Latvian liigassa hopealle (1993, 1994 ja 1995).
Napapiirin Palloketut

Kesällä 1995 1-sarjassa pelannut Napapiirin Palloketut ehti sopia yhteistyöstä latvialaisen Aleksandr Shemetovsin kanssa, mutta Shemetovs lähti paremman tarjouksen saaneena pelaamaan toiseen SM-liigajoukkue PPS-Volleyhin. NaPan jättänyt Shemetovs suositteli kuitenkin Latvian maajoukkueeseen noussutta Veinbergsia Palloketuille. Veinbergs saapui suoraan Helsingissä pelattavaan kesäturnaukseen ja vakuutti rovaniemeläiset taidoillaan tehden sopimuksen NaPaan.
Veinbergsin ensimmäisellä Suomen kaudella Palloketut nousi SM-liigaan. Veinbergsin aikakausi rovaniemeläisseurassa jatkui kuusi kautta käsittäen kaudet 1995–2001. Vuonna 1999 NaPa saavutti pronssimitalin. Vuonna 2000 pronssiottelut vaihtuivat liigafinaaleihin, mutta tulokseksi jäi Veinbergsille ja NaPalle hopeamitalit. NaPa hävisi KuPS-Volleylle pitkäksi venyneen finaaliarjan ratkaisevan viidennen loppuottelun Kuopion jäähallissa 5 000 katsojan edessä. Veinbergs valittiin NaPa-vuosina 1998, 1999 ja 2001 liigan tähtikuusikkoon.
Perungan Pojat

Loistavien Suomessa pelattujen kausien jälkeen Veinbergs sai hyviä tarjouksia Suomen rajojen ulkopuolelta, isommista lentopalloliigoista, kuten Italiasta ja Ranskasta. Hänen latvialainen ystävänsä Uģis Krastiņš varoitti kuitenkin maanmiestään, että kyseisissä maissa harjoitellaan liikaa terveyden uhalla. Osaltaan siksi Veinbergs ei jättänyt Suomea, mutta latvialaispelaaja siirtyi kuitenkin yllättäen Pallokettujen paikallisvastustajan Perungan Poikien riveihin. Hän sai seurakaverikseen osataan Veinbergsin pään pois ulkomaankentiltä kääntäneen Krastiņšin, jonka kanssa hän myöhemmin muodosti liigan tehokkaimman tutkaparin usean kauden ajaksi.
Perungan Pojissa Veinbergsin rooli ei odotusten mukaisesti jäänyt pieneksi, hän oli yksi joukkueen tärkeimmistä pelaajista. Vuonna 2002 tuolloin ensimmäistä kauttaan lentopalloliigassa pelannut sarjanousija PerPo saavutti heti yllätyshopeaa hävittyään tiukan loppuottelusarjan tamperelaiselle Isku-Volleylle. Seuraavana vuonna Veingbergs ja PerPo kirkastivat hopeamitalit voittaen Suomen mestaruuden; Isku-Volley hävisi loppuottelusarjan voitoin 3–2. Veinbergs valittiin kuudennen kerran peräkkäin liigan tähtikuusikkoon sekä kolmannen kerran liigan parhaimmaksi pelaajaksi.
Seuraavan kerran Rovaniemellä juhlittiin mitalia keväällä 2006, kun Perungan Pojat voitti pronssiottelussa runkosarjan ja Suomen cupin voittaneen paikallisvastustajansa Napapiirin Palloketut. Veinbergs oli pronssikamppailussa jälleen ratkaisevassa roolissa.
Valmennusura

Veinbergs alkoi odotetusti valmentamaan Perungan Poikia kaudella 2011-12 jatkaen näin lentopallouraansa tutussa seurassa ja ympäristössä. Avauskaudellaan päävalmentajana Veinbergs valmensi PerPon SM-pronssille. Hän jatkoi PerPon päävalmentajana kaudella 2012-13, mutta helmikuussa 2013 PerPo erotti Veinbergsin johtuen heikosta menestyksestä Mestaruusliigassa. PerPo oli liigassa sijalla yhdeksän ja yhdestätoista edellisestä ottelustaan se oli hävinnyt kymmenen Veinbergsin saadessa potkut.
Veinbergs veti henkeä aina kevääseen 2014 saakka valmennuksesta. Keväällä 2014 hän liittyi liigajoukkue Hurrikaani Loimaan valmennustiimiin ja voitti apuvalmentajana SM-pronssia. PerPo pestasi Veinbergsin uudemman kerran seuran päävalmentajaksi kaudesta 2014-15 lähtien.
Vapaa-aika ja perhe

Veinbergsilla on Gunita-vaimo ja heillä kaksi lasta. Veinbergs harrastaa vapaa-ajallaan muun muassa kalastusta, metsästystä ja kirjallisuutta. Lisäksi hän opiskeli Rovaniemen ammattikorkeakoulussa International Project Management 2003. Veinbergs puhuu hyvin suomen kieltä ja on nykyisin Suomen kansalainen.
Veinbergs oli Rovaniemen kunnallisvaaleissa kokoomuksen ehdokkaana ja sai 91 ääntä; valtuustopaikkaan vaadittiin 99 ääntä. Veinbergs nousi toiseksi varavaltuutetuksi ja hänet valittiin liikuntalautakuntaan.
Saavutuksia > Henkilökohtaiset

SM-liigan paras pelaaja 2000, 2002, 2003, 2008, 2009
SM-liigan tähtikuusikossa 1998, 1999, 2000, 2001, 2002, 2003, 2005, 2006, 2008, 2009, 2011
Kuukauden pelaaja SM-liigassa 2007, 2008
Ilta-Sanomien tähtikisan voitto 2003, 2005, 2009
Latvian A-maajoukkueessa EM-kisat 1995 sekä noin 50 ottelua
Yli 7000 liigapistettä Suomessa
Saavutuksia > Joukkueessa

Suomen-mestaruus 2003, 2007, 2008 ja 2011
SM-hopea 2002, 2009
SM-pronssi 1999, 2006
Suomen Cupin voitto 2010
Suomen cupin hopeaa 2002, 2003
Latvian liigan hopeaa 1993, 1994, 1995
523 SM-liigaottelua
Saavutuksia > Valmentajana

SM-pronssia 2012
Suomen Cupin hopeaa 2011
SM-pronssia 2014 ( Hurrikaani Loimaa )
Joukkueet

–1991 Universitete
1991–1995 Buvnieks
1995–2000 Napapiirin Palloketut
2000–2011 Perungan Pojat (myös nimillä Santasport ja Lakkapää)
Seurat valmentajana

2011-13 PerPo
2014 Hurrikaani Loimaa (apuvalmentaja)
2014- PerPo
War Hospital

| War Hospital |
| --- | --- |

Kehittäjä:  Brave Lamb Studio
Julkaisija:  Nacon
Jakelija:  Steam, Epic Games Store, GOG.com, PlayStation Store ja Microsoft Store
Julkaistu:   11. tammikuuta 2024
Lajityyppi:  reaaliaikainen strategiapeli (en)
Pelimuoto:  yksinpeli
Alusta:  Microsoft Windows, PlayStation 5 ja Xbox Series X ja Series S
Jakelumuoto:  Digitaalinen jakelu ja Blu-ray-levy
Lisää peliartikkeleitaVideopelien teemasivulla
War Hospital on Brave Lamb Studion kehittämä ja Naconin julkaisema strategiapeli. Peli on julkaistu vuonna 2024 PlayStation 5, Windows ja Xbox Series X/S alustoille.
Pelaaminen

Pelissä hallitaan ensimmäisen maailmansodan aikaista kenttäsairaalaa länsirintamalla vuonna 1918. Pelissä on hallittava ryhmän moraalia ja sekä tulevien sotilaiden hoitoa (triage) pienillä resursseilla. Sairaalaan voi tehdä parannuksia pelin mittaan ja valittava ryhmään kuuluvia lääkäreitä, hoitajia ja insinöörejä.
Vastaanotto

PC Gamerin arviossa peli sai myönteistä palautetta keskittymisestä elämien pelastamiseen tappamisen sijaan. Pelimekaaniikka sanottiin mukaansatempaavaksi ja tunteelliseksi, mutta peli on hieman kömpelö ja epäelegantti hallinnointipeli henkilöstön ja resurssien hallinnassa. Sports Illustratedin arvostelussa peli sai arvosanaksi 7/10, jossa peliä sanottiin ajoittain liian toistavaksi ja rankaisevaksi.
Aiheesta muualla

War Hospital MobyGamesissa (englanniksi)
Yhdysvaltain veteraaniasiainministeriö

| Yhdysvaltain veteraaniasiainministeriö > U.S. Department of Veterans Affairs |
| --- | --- |

 Yhdysvaltain veteraaniasiainministeriön rakennus.
Perustettu:  15. maaliskuuta 1989
Toimivalta:  Yhdysvaltain liittovaltion hallinto
Päätoimi­paikka:  Veteran Affairs Building, Washington (DC), Yhdysvallat
Ministeri:  Denis McDonough
Työntekijöitä:  n. 235 000
Vuosibudjetti:  n. 90 mrd. USD
Aiheesta muualla
Sivusto
Yhdysvaltain veteraaniasiainministeriö (engl. U.S. Department of Veterans Affairs, lyh. VA) on Yhdysvaltain hallinnon veteraanien, heidän perheilleen sekä eloonjääneille tarkoitettujen etuusohjelmien hallinnosta vastaava toimeenpano-osasto. Veteraaniasiainministeriö vastaa eläkkeestä, koulutuksesta, työkyvyttömyyskorvauksista, asuntolainoista, henkivakuutuksesta, kuntoutuksesta, perheavustuksista sekä sairaanhoito- ja hautausavustuksista. Veteraaniasiainministeriö perustettiin vuonna 1989.
Veteraaniasiainministeriön johtajana toimii Yhdysvaltain veteraaniasiainministeri.
17. lokakuuta

17. lokakuuta on gregoriaanisen kalenterin mukaan vuoden 290. päivä (291. päivä karkausvuonna). Vuodesta on jäljellä 75 päivää.
Nimipäivät

suomalainen kalenteri: Saana, Saaga, Saini,
suomenruotsalainen kalenteri: Saga
ortodoksinen kalenteri: Antti, Antero
pohjoissaamenkielinen kalenteri: Duojá
vanhemmissa kalentereissa: Aleksandra, Antoinetta, Diana, Florentia, Florentin, Hellin, Lucina, Luukas, Martha, Sveno, Swen, Vesta
Kuolleita

532 – Bonifatius II, paavi
1757 – René Antoine Ferchault de Réaumur, ranskalainen matemaatikko ja fyysikko (s. 1683)
1837 – Johann Nepomuk Hummel, itävaltalainen säveltäjä ja pianisti (s. 1778)
1849 – Fryderyk Franciszek Chopin (”Frédéric Chopin”), puolalainen muusikko ja säveltäjä (s. 1810)
1868 – Laura Secord, kanadalainen sotasankari (Vuoden 1812 sota) (s. 1775)
1887 – Gustav Kirchhoff, saksalainen fyysikko (s. 1824)
1889 – Nikolai Tšernyševski, venäläinen kirjailija, radikaali journalisti ja poliitikko (Mitä on tehtävä?) (s. 1828)
1934 – Santiago Ramón y Cajal, vuoden 1906 Nobelin lääketieteen palkinnon saanut espanjalainen lääkäri ja patologi (s. 1852)
1938 – Karl Kautsky, saksalainen kirjailija ja toimittaja (sosialismin teoreetikko) (s. 1854)
1957 – Nikolai Pärmini (”Nikke Pärmi”), suomalainen jääkärieverstiluutnantti (s. 1887)
1961 – Aino Malkamäki, suomalainen kansanedustaja, ministeri ja kouluneuvos (s. 1895)
1963 – Jacques Hadamard, ranskalainen matemaatikko (Hadamardin matriisi) (s. 1865)
1967 – Aixinjueluo Puyi (”Pu Yi”), viimeinen Qing-dynastian Kiinan keisari (s. 1906)
1970 – Pierre Laporte, kanadalainen poliitikko (s. 1921)
1978 – Giovanni Gronchi, Italian presidentti 1955–1962 (s. 1887)
1983 – Raymond Aron,  ranskalainen filosofi, sosiologi ja journalisti (s. 1905)
1987 – Mauno Mäkelä, suomalainen elokuvatuottaja (s. 1916)
1990 – Emmi Jurkka, suomalainen näyttelijä (Jokin ihmisessä) (s. 1899)
1997 – Tuuli Reijonen-Uibopuu (”Meri Horsma”), suomalainen kirjailija ja toimittaja (s. 1904)
1998 – Joan Hickson, brittiläinen näyttelijä (Neiti Marple) (s. 1906)
2002 – Aileen Riggin, yhdysvaltalainen uimari ja uimahyppääjä (olympiavoittaja) (s. 1906)
2004 – Julius Harris, yhdysvaltalainen näyttelijä (s. 1923)
2007 – Rüdiger von Wechmar, salsalainen diplomaatti (s. 1923)
2009 – Simo Juntunen, suomalainen toimittaja ja pakinoitsija (s. 1920)
2009 – Gustaf Serlachius, suomalainen tehtailija ja vuorineuvos (s. 1935)
2009 – Michael Shea, brittiläinen diplomaatti, kuningattaren lehdistösihteeri ja kirjailija (s. 1938)
2010 – Georg C. Ehrnrooth, suomalainen poliitikko, RKP:n ja Perustuslaillisten kansanedustaja (s. 1926)
2011 – Manfred Gerlach, saksalainen poliitikko Itä-Saksan viimeinen valtionpäämies (s. 1928)
2012 – Sylvia Kristel, alankomaalainen näyttelijä (s. 1952)
2015 – Christopher Wood, englantilainen kirjailija ja elokuvakäsikirjoittaja (s. 1935)
2018 – Ellen Urho, suomalainen musiikkipedagogi ja -vaikuttaja (s. 1920)
2019 – Göran Malmqvist, ruotsalainen sinologi, professori, kääntäjä ja Ruotsin akatemian jäsen (s. 1924)
2019  – Pekka Sirén, suomalainen säveltäjä ja äänisuunnittelija (s. 1946)
2021 – Risto Hiltunen, suomalainen pianisti, urkuri, kapellimestari ja säveltäjä (s. 1945)
2022 – Kari Tikka, suomalainen säveltäjä, kapellimestari ja oboisti (s. 1946)
2022 – Younoussi Touré, malilainen poliitikko, Malin pääministeri (s. 1941)
2023 – Carla Bley, yhdysvaltalainen jazzpianisti ja -säveltäjä (s. 1936)
2024 – Andrew Schally, vuoden 1977 Nobelin lääketieteen palkinnon saanut yhdysvaltalainen endokrinologi (s. 1926)
Juhlapäiviä

YK: Kansainvälinen päivä köyhyyden poistamiseksi (”International Day for the Eradication of Poverty”). Vietetty YK:n yleiskokouksen päätöksellä vuodesta 1998, joidenkin kansalaisjärjestöjen piirissä jo aiemmin.
Suomessa kansainvälistä päivää köyhyyden poistamiseksi vietetään eri paikkakunnilla asunnottomien yönä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 17. lokakuuta: |  |
:  Kansainvälinen päivä köyhyyden poistamiseksi  Maila Talvio 1604 – Saksalainen tähtitieteilijä Johannes Kepler havaitsi poikkeuksellisen kirkkaan tähden (Keplerin tähti) yhtäkkiä ilmestyvän Käärmeenkantajan tähdistöön. Kyseessä oli viimeisin omassa galaksissamme havaittu supernova.  1871 – Kirjailija Maila Talvio syntyi.  1938 – Yhdysvaltalainen stunt-esiintyjä Evel Knievel syntyi.  1943 – Sotavankien ja pakkotyöläisten rakentama Burman rata valmistui.  1965 – Maalaisliitto muutti nimensä Keskustapuolueeksi.  1973 – Ensimmäinen öljykriisi alkoi OPECin öljynvientikiellolla niihin länsimaihin, jotka tukivat Israelia jom kippur -sodassa.  
Katso myös: kalenteri ~ 16. lokakuuta, 18. lokakuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Pa’ Ti + Lonely

| ”Pa’ Ti / Lonely” Jennifer Lopez & Maluma |
| --- | --- | --- |

Singlen tiedot
 Albumilta: Marry Me soundtrack
 Julkaistu: 24. syyskuuta 2020
 Tuottaja(t): Jon Leone, Edgar Barrera, Kevin ADG, Chan El Genio "The Rude Boyz"
 Tyylilaji: reggaeton, trap
 Kesto: 03.50 (Pa’ Ti) 03.19 (Lonely)
 Levy-yhtiö: Sony Music Latin
Jennifer Lopezin muut singlet
| ”Baila Conmigo” 2019 | ”Pa’ Ti / Lonely” 2020 | ”In the Morning” 2021 |
Maluman muut julkaisut
| ”Hawái” 2020 | ”Pa’ Ti / Lonely” 2020 | ”Hawái (Remix)” 2020 |
Pa’ Ti ja Lonely (kollektiivisesti viitataan muodossa Pa’ Ti + Lonely) ovat kaksi yhdysvaltalaislaulajan Jennifer Lopezin ja kolumbialaislaulajan Maluman musiikkikappaletta. Ne julkaisi Sony Music digitaalisesti ladattavina singleinä 24. syyskuuta 2020. "Pa’ Tin" ovat sanoittaneet Lopez, Maluma, Elena Rose, Jon Leone ja Edgar Barrera, joista kaksi viimeisintä tuotti sen. "Lonelyn" ovat puolestaan sanoittaneet Maluma, Lopez, Kevin Mauricio Jiménez Londoño ja Bryan Snaider Lezcano Chaverra "Chan El Genio", joista Kevin ja Genio myös tuottivat sen. "Pa’ Ti" on lajityypiltään keskitempoinen reggaeton-kappale, kun taas "Lonely" on hitaampi trap-kappale. Kappaleille toteutetun kaksiosaisen musiikkivideon ohjasi Jessy Terrero ja se julkaistiin singlen julkaisupäivänä. Video kuvattiin Yhdysvaltain Huntingtonissa ja New York Cityssä.
"Pa’ Ti" ja "Lonely" saivat pääosin positiivisen vastaanoton musiikkikriitikoilta, jotka ylistivät Lopezin ja Maluman välistä kemiaa. Kappaleista "Pa’ Ti" oli kaupallinen menestys, sen päästyä singlelistan kärkeen Bulgariassa ja Puerto Ricossa sekä viiden parhaan joukkoon Dominikaanisessa tasavallassa, Hondurasissa, Perussa ja Unkarissa. "Lonely" oli puolestaan huono menestys, sen päästyä singlelistalle ainoastaan Unkarissa.
Käännös suomeksi
Pastörointi

Pastörointi on ranskalaisen kemistin ja mikrobiologin Louis Pasteurin vuonna 1864 kehittämä menetelmä, jossa elintarvikkeen säilyvyyttä ja turvallisuutta parannetaan tuhoamalla mahdolliset tautia aiheuttavat mikrobit kuumentamalla. Tyypillisin pastöroitava tuote on maito. Myös monia mehuja pastöroidaan. Pastörointi pidentää tuotteen säilyvyysaikaa merkittävästi. Tästä syntyy kustannussäästöjä, koska esimerkiksi maito voidaan hakea tiloilta vain joka toinen päivä.
Pasteurin alkujaan käyttämä menetelmä oli tuotteen kuumentaminen 65 °C:n lämpötilassa noin 30 minuutin ajan. Nykyään pastöroinnissa elintarvikkeen lämpötila nostetaan vähintään 71–74 °C:n lämpötilaan 10–30 sekunnin ajaksi. Suomen maa- ja metsätalousministeriön asetus kulutusmaidon pastöroinnista annettiin vuonna 1958 (Asetuskokoelma 445/1958), mikä johti maidon pastöroinnin yleistymiseen.
Korkeapastörointi eli ESL-käsittely tarkoittaa maidon kuumentamista . 125–135 Celsiusasteeseen 0,5–2 sekunnin ajaksi. Korkeapastöroitu maito säilyy pastöroitua maitoa pidempään.
Maidon pastörointi

Maito on hyvä mikrobien kasvualusta. Pastöroimaton maito voi sisältää useita taudinaiheuttajia, kuten kampylobakteereja, kolibakteereja, listeriaa, salmonellaa, yersiniaa ja brucellaa. Sairauksiin, joita pastörointi voi torjua, kuuluvat tuberkuloosi, kurkkumätä, polio, salmonelloosi, nielutulehdus, tulirokko ja lavantauti.
Pastöroimattoman maidon suomalaisen myyjän on teetettävä lehmistä ja maidosta mikrobiologisia tutkimuksia ja maito on käytettävä listeriabakteerin aiheuttaman riskin vuoksi viimeistään viidentenä päivänä lypsystä. Lasten, vanhusten ja raskaana olevien sekä henkilöiden, joilla on vakava perussairaus, ei pitäisi käyttää lainkaan kuumentamatonta maitoa, jos sitä ei ole pastöroitu. Jos pastöroimatonta maitoa säilyttää kaksi tuntia huoneenlämmössä, se alkaa pilaantua.
Uuden-Seelannin terveysviraston (CDC) mukaan pastöroimaton maito eli niin sanottu raakamaito on maailman vaarallisimpia elintarvikkeita, koska se aiheuttaa lähes kolme kertaa enemmän sairaalatapauksia kuin mikään muu elintarvike. Raakamaito voi saastua monin tavoin: lehmän lannasta, lehmän ihon bakteereista, utaretulehduksesta, likaisista välineistä tai muusta.
Suomessa maidolla ei ole pastörointipakkoa mutta esimerkiksi Kanadassa pastörointi on pakollista (vähintään 16 sekuntia ja 72 °C), samoin jäähdytys 4 asteeseen. Myös Yhdysvalloissa raakamaito on monessa osavaltiossa laitonta.
Pastöroinnin ansiosta 1800-luvulla kuolleisuus suolistoinfektioihin väheni Englannissa 99 %. Kampanjointi pastöroimatonta maitoa vastaan alkoi 1800-luvulla, kun huomattiin maidon pastöroinnin vähentävän huomattavasti lapsikuolleisuutta.
Maidon pastörointi > Pastöroinnin vaikutuksia

HTST-pastörointi tuhoaa 99,999 % maidon mikro-organismeista. Tämän katsotaan tuhoavan lähes kaikki hiivat, homeet ja yleiset pilaantumisbakteerit samoin kuin patogeeniset lämmönkestävät eliöt (mm. Mycobacterium tuberculosis).
Pastöraation aiheuttamat ravintoarvohäviöt ovat melko pieniä. Pastörointi vähentää liukoista kalsiumia ja fosforia 5 %, tiamiinia ja B12-vitamiinia 10 % ja C-vitamiinia 20 %. Sekä raakamaito että pastöroitu maito sisältävät saman verran laktoosia ja eivät sisällä laktaasia.
Mihin pastörointi ei vaikuta

Vaikka pastörointi tappaa useimmat patogeeniset eli tautia aiheuttavat mikrobit, se ei silti tehoa kaikkiin patogeeneihin. Näitä ovat erityisesti:
monet virukset
pastörointi ei inaktivoi kaikkia viruksia, etenkin norovirukset ovat kestäviä
itiölliset bakteerit
useiden bakteerien itiöt kestävät huomattavasti pidempiä ja kovempia lämpökäsittelyjä
prionit
prionien inaktivointi vaatii käsittelyä yli 130 °C:n lämpötilassa
bakteerien toksiinit ja sienien/homeiden mykotoksiinit
vaikka mikrobi tuhoutuisikin pastöroinnissa, saattavat sen erittämät myrkyt edelleen säilyttää toimintakykynsä
mikrobien tuottamat pilaantumista aiheuttavat entsyymit
etenkin gram-negatiivisten psykrotrofisten bakteerien proteaasit ja lipaasit voivat pysyä aktiivisena UHT-käsittelystä huolimatta
Aiheesta muualla

Wikimedia Commonsissa on kuvia tai muita tiedostoja aiheesta .
Maidon pastöroinnin historiaa Arno Forsius. Arkistoitu 8.11.2007. Viitattu 12.05.2007.